Santa María Petapa

Santa María Petapa is a toun an municipality in Oaxaca in sooth-wastren Mexico. It is pairt o the Juchitán Destrict in the wast o the Istmo de Tehuantepec region. The name comes frae the Zapotec leid wirds meanin "fower winds". The toun wis gien this name in 1525. Efter Espiritu Santu (nou Coatzacoalcos) it is the auldest Spainyie toun in the Isthmus o Tehuantepec. Guigo or guego an petlatl means "river" an daa or petlatl means petate. It is oreeginal name o Petapa. The toun is locatit on a plain, boondit tae the north an wast bi heich muntains. It is at a elevation o 260 metres abuin sea level. The municipality covers a aurie o 145.44 km². The laund is irrigatit bi the river Petapa. The climate is wairm an humid, wi abundant rainfall in the spring, simmer an hairst. The forests conteen aik, mahogany, cedar, guaiac, rosewood, spring, Nopo, mamey, avocado, pine an cedar. Wild fauna include Toucan, boar, deer, tepeizcuinte, coyote, raccoon, armadillo an skunk. The kirk o Oor Lady o the Assumption wis biggit in the saxteent hunderyear. A 1852 description said the toun haed ance conteenit a population o 5,000 but haed bi that time been reducit tae 1,300. As o 2005, the municipality haed 3,476 hoosehauds wi a tot population o 13,867, 3,294 o whilk spak a indigenous leid. The main economic activity is agricultur, wi craps o corn, beans, coffee an vegetables. Ainimal husbandry is important an aw, includin nowt, pigs, gaits, sheep, horse an poultry. Logging is practicit an aw, wi fine firth mercatit for furnitur manufacturin. References